Na osnovu člana 63. i 192. Zakona o radu1, Uredbe o organizovanju rada poslodavaca za vreme vanrednog stanja („Sl. glasnik RS“, br. 31/2020)2, i člana (*broj*) (*naziv opšteg akta*)1, direktor3 (*naziv i sedište*), dana (*datum*) godine, donosi

**ODLUKU**

**O UVOĐENJU RADA PO SMENAMA**

1. UVODI SE rad po smenama (*navesti u kojim službama, sektorima, odnosno konkretnim radnim mestima, ili za sve službe kod poslodavca*).

2. Rad po smenama počinje da se primenjuje od (*datum*) godine.

3. Raspored i organizacija smena su sledeći:

- U prvoj smeni od ponedeljka do petka radno vreme zaposlenih4 počinje od (*broj*) časova, a završava se u (*broj*) časova.

- U drugoj smeni od ponedeljka do petka radno vreme zaposlenih počinje od (*broj*) časova, a završava se u (*broj*) časova.

- U trećoj smeni od ponedeljka do petka radno vreme zaposlenih počinje od (broj) časova, a završava se u (*broj*) časova.

(*Ukoliko se radi subotom ili nedeljom odrediti raspored*).

4. Izmena smena obavlja se tako da zaposleni ne može raditi neprekidno više od jedne radne nedelje noću. Zaposleni može da radi noću duže od jedne radne nedelje, samo uz njegovu pisanu saglasnost.

5. Rad po smenama će trajati do prestanka vanrednog stanja uvedenog Odlukom o proglašenju vanrednog stanja („Sl. glasnik RS“, br. 29/2020), nakon čega će zaposleni obavljati poslove na način određen pre donošenja ove odluke.

6. Na sva ostala prava i obaveze shodno se primenjuju odredbe Zakona o radu, (*opšteg akta poslodavca*)5 i ugovora o radu sa zaposlenima.

7. Ova odluka ne odnosi se na zaposlene kod kojih bi, na osnovu nalaza nadležne zdravstvene ustanove, takav rad mogao da pogorša njihovo zdravstveno stanje i mlađe od 18 godina života ne može da radi noću, osim u slučajevima predviđenim zakonom.

8. Ova odluka stupa na snagu (npr. danom donošenja) i objavljuje se na oglasnoj tabli.

**Obrazloženje**

Članom 2. stav 1. Uredbe o organizovanju rada poslodavaca za vreme vanrednog stanja („Sl. glasnik RS“, br. 31/2020) propisano je da za vreme vanrednog stanja poslodavac je dužan da omogući zaposlenima obavljanje poslova van prostorija poslodavca (rad na daljinu i rad od kuće), na svim radnim mestima na kojima je moguće organizovati takav rad u skladu sa opštim aktom i ugovorom o radu.

Članom 3. alineja 1. Uredbe o organizovanju rada poslodavaca za vreme vanrednog stanja („Sl. glasnik RS“, br. 31/2020) propisano je da poslodavac čija je priroda delatnosti takva da nije moguće organizovati rad na način predviđen članom 2. ove uredbe, neophodno je da svoje poslovanje uskladi sa uslovima vanrednog stanja i to:

- da, ukoliko je to moguće i ne iziskuje dodatna sredstva, organizuje rad u smenama, kako bi što manji broj zaposlenih i svih drugih radno angažovanih lica rad obavljao istovremeno u jednoj prostoriji.

Članom 63. stav 1. Zakona o radu propisano je da je rad u smenama organizacija rada kod poslodavca prema kojoj se zaposleni na istim poslovima smenjuju prema utvrđenom rasporedu, pri čemu izmena smena može da bude kontinuirana ili sa prekidima tokom određenog perioda dana ili nedelja. Stavom 2. propisano je da zaposleni koji radi u smenama je zaposleni koji kod poslodavca kod koga je rad organizovan u smenama u toku meseca posao obavlja u različitim smenama najmanje trećinu svog radnog vremena, stavom 3. da ako je rad organizovan u smenama koje uključuju noćni rad, poslodavac je dužan da obezbedi izmenu smena, tako da zaposleni ne radi neprekidno više od jedne radne nedelje noću. Stavom 4. propisano je da zaposleni može da radi noću duže od jedne radne nedelje, samo uz njegovu pisanu saglasnost.

Zbog uvođenja vanrednog stanja na teritoriji Republike Srbije, Odlukom o proglašenju vanrednog stanja ("Sl. glasnik RS", br. 29/2020) i Uredbe o organizovanju rada poslodavaca za vreme vanrednog stanja („Sl. glasnik RS“, br. 31/2020), uvodi se rad po smenama do prestanka vanrednog stanja, u cilju sprečavanja širenja bolesti COVID-19 izazvane virusom SARS-CoV-2, kao i funkcionisanja redovnih radnih aktivnosti poslodavca.

Na sva ostala prava i obaveze zaposlenih, za vreme trajanja vanrednog stanja, shodno će se primenjivati odredbe Zakona o radu, (*opšteg akta poslodavca*)1 i ugovora o radu sa zaposlenim broj (*broj*) od (*datum*) godine, a nakon prestanka vanrednog stanja zaposleni će obavljati poslove na način određen pre donošenja ovog rešenja.

Zaposleni će o uvođenju rada po smenama utvrđenim ovom odlukom, biti obavešteni putem oglasne table.

U (*mesto*)

dana (*datum*) godine

DIREKTOR1

\_\_\_\_\_\_\_\_\_\_\_\_\_\_\_\_\_\_

(*ime i prezime*)

Dostaviti:

- Zaposlenima,

- Službi za finansijske i kadrovske poslove,

- Arhivi.

NAPOMENE:

1 *U ovom slučaju obavezno se moraju uzeti u obzir i propisi lokalnih samouprava, ako budu doneseni, naročito u pogledu radnog vremena.*

2 *Navesti ukoliko je opštim aktom predviđen rad po smenama.*

3 *O pravima, obavezama i odgovornostima iz radnog odnosa u pravnom licu odlučuje nadležni organ kod poslodavca, odnosno lice utvrđeno zakonom ili opštim aktom poslodavca ili lice koje oni ovlaste, a kod poslodavca koji nema svojstvo pravnog lica, sam preduzetnik ili lice koje on ovlasti.*

4 *Izrazi u ovom modelu korišćeni su rodno neutralno, tako da izraz „zaposleni“ podrazumeva zaposlene osobe oba pola.*

5 *Stavom 1. člana 67. Zakona o radu propisano je da zaposleni ima pravo na nedeljni odmor u trajanju od najmanje 24 časa neprekidno kojem se dodaje vreme odmora iz člana 66. Zakona o radu, ako zakonom nije drukčije određeno. Stavom 4. člana 67. Zaposleni koji zbog obavljanja posla u različitim smenama ili u preraspodeli radnog vremena ne može da koristi odmor u trajanju utvrđenom u stavu 1. ovog člana, ima pravo na nedeljni odmor u trajanju od najmanje 24 časa neprekidno.*